VS000881
Datum: 1997-07-12T02:00:00.000+02:00
datum_sodbe_i_stopnje: 1999-06-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: hudi primeri
odskodnina: 5500000 SIT
opombe: II Ips 404/2000. Reviziji tožeče stranke je bilo delno ugodeno, odškodnina za ZŽA je bila z 1.900.000,00 SIT zvišana na 3.000.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Električar.

## Škodni dogodek

Poškodovan v prometni nesreči.

## Poškodba

Zdrobitveni zlom ponvice levega kolka, rane na bradi, na spodnji ustnici in v ustni votlini, številne udarnine na prsnem košu, trebušni steni, nosu, desni lični kosti, levi podlakti in levem komolcu.

## Telesne bolečine

1800000 SIT 5 dni hude, 10 dni srednje hude, 21 dni srednje hude občasne, 2 meseca lahke, 5 mesecev lahke občasne. Občasne lahke bo imel tudi v bodoče ob spremembah vremena in pri daljši hoji ali stoji ter pri daljšem sedenju in vožnji z avtomobilom ter pri poskusih klečanja ali čepenja.

#### Hospitalizacija

12 dni; kirurška oskrba rane z zašitjem, predoperativne preiskave; operacija poškodovanega kolka z uravnavo ponvice in fiksiranje z metalno ploščo in vijaki v splošni narkozi.

#### Ambulantno zdravljenje

Številni kontrolni pregledi.

#### Rehabilitacija

Zdraviliško zdravljenje.

#### Nevšečnosti med zdravljenjem

Več mesecev bergle, najprej brez, nato z delno obremenitvijo noge; RTG pregledi.

## Strah

400000 SIT Hud primarni strah; 12 dni trajajoči močnejši sekundarni strah in 2 meseca trajajoči zmerni sekundarni strah, zaskrbljen bo tudi v bodoče zaradi predvidenega poslabšanja popoškodbenega stanja.

## Zmanjšanje življenjske aktivnosti

3000000 SIT 15-odstotno ZŽA. Lažje omejena gibljivost poškodovanega kolka, zaradi česar ni sposoben za daljšo hojo, stojo, opravljanje težjih fizičnih del, del kleče, čepe, otežkočeno mu je daljše sedenje in daljša vožnja z avtom. Predvideno je poslabševanje zdravstvenega stanja zaradi postopnega razvoja popoškodbene artroze. Do nesreče je opravljal delo elektrikarja na terenu, po nesreči pa je postal invalid III. kategorije in je moral zamenjati dotakratno terensko delo s pisarniškim delom. Opustil je smučanje in čebelarjenje, vsakodnevno se srečuje s težavami, ko mora hoditi po stopnicah v svoji hiši.

## Skaženost

300000 SIT Levostransko šepanje.

---

ZOR člen 200, 203